ആഗസ്റ്റിന് സഹോദരങ്ങളുടെ വിശ്വസ്തരെ കോഴിക്കോട് റേഞ്ചില് എത്തിക്കാനുള്ള തന്ത്രം മരം മുറി പിടിച്ചയാളെ ആ റേഞ്ചില് നിന്ന് പുറത്താക്കാനും ഗൂഢാലോചന എല്ലാം നടന്നത് മന്ത്രി അറിയാതെ പ്രിന്സിപ്പല് സെക്രട്ടറിയുടെ കരുതല് അട്ടിമറി തടഞ്ഞു വനം വകുപ്പില് ധര്മ്മടം ഫാക്ടര് സജീവം കലിതുള്ളി ശശീന്ദ്രനും കോഴിക്കോട്: വനം വകുപ്പിലെ അസിസ്റ്റന്റ് കണ്സര്വേറ്റര്മാരുടെ സ്ഥലംമാറ്റ ഉത്തരവ് മന്ത്രി എകെ ശശീന്ദ്രന് മരവിപ്പിച്ചത് ഉദ്യോഗസ്ഥര്ക്ക് താക്കീത് നല്കി. ആരോപണവിധേയരായ വനം ഉദ്യോഗസ്ഥരെ നിര്ണായക തസ്തികകളില് പ്രതിഷ്ഠിച്ചുകൊണ്ട് ഇറക്കിയ ഉത്തരവാണ് മന്ത്രി തടഞ്ഞത്. മുട്ടില് മരം മുറി അന്വേഷണം അട്ടിമറിക്കാനായിരുന്നു ശ്രമം. മുട്ടില് മരം മുറിയിലെ ധര്മ്മടം ഫാക്ടര് ഇപ്പോള് വനം വകുപ്പിനെ സ്വാധീനിക്കുന്നതിന് തെളിവാണ് ഈ സംഭവം. വനം മേധാവി നേരിട്ട് പ്രിന്സിപ്പല് സെക്രട്ടറിക്ക് അയച്ച പട്ടിക ഉത്തരവ് ഇറങ്ങുന്നതിന് തലേന്നു മാത്രമാണ് മന്ത്രി കണ്ടത്. തന്നെയും വകുപ്പിനെയും കരി വാരി തേയ്ക്കാനുതകുന്ന വിധത്തില് പട്ടിക തയാറാക്കിയതിനെതിരെ കര്ശനമായ താക്കീതാണ് മന്ത്രി നല്കിയത്. മുട്ടില് മരംകൊള്ളക്കേസിലെ പ്രതികളായ അഗസ്റ്റിന് സഹോദരന്മാര് കൈക്കൂലി നല്കിയെന്ന് പരസ്യമായി ആരോപണം ഉന്നയിച്ച ഉദ്യോഗസ്ഥനെയും പടക്കം കടിച്ച് ആന ചരിഞ്ഞതുള്പ്പെടെ ഒട്ടേറെ സംഭവങ്ങളില് ആരോപണങ്ങള് നേരിട്ട ഉദ്യോഗസ്ഥനെയും കോഴിക്കോട്ട് പ്രധാന തസ്തികകളിലേക്കു മാറ്റി. സ്ഥലംമാറ്റം നടപ്പിലായാല് മുട്ടില് കേസിന്റെ അന്വേഷണം ഇവരുടേതാകും. മരംമുറി പുറത്തുകൊണ്ടുവരികയും ക്രൈംബ്രാഞ്ച് പ്രത്യേക അന്വേഷണ സംഘത്തില് ഉള്പ്പെടുകയും ചെയ്ത ഡിഎഫ്ഒ പി.ധനേഷ് കുമാറിനെ കോഴിക്കോട്ടുനിന്നു മാറ്റുകയും ചെയ്തിരുന്നു. വനം മേധാവി നേരിട്ടു നല്കിയ ഉത്തരവ് ഇറക്കാവുന്നതാണോ എന്ന് പ്രിന്സിപ്പല് സെക്രട്ടറി ചോദിച്ചപ്പോഴാണ് അന്തിമപട്ടിക മന്ത്രി കാണുന്നത്. അതു വരെ ഒന്നും മന്ത്രി അറിഞ്ഞിരുന്നില്ല. വനം വകുപ്പിലെ കാര്യങ്ങളില് മന്ത്രിക്ക് സ്വാധീനമില്ലെന്ന ആരോപണം ശക്തമാക്കുന്നതാണ് പുതിയ ഇടപെടലുകളും. സംഭവം ശ്രദ്ധയില് പെട്ടതോടെ ഓരോ ഉദ്യോഗസ്ഥരുടെയും വിശ്വാസ്യതയെക്കുറിച്ച് മന്ത്രി വനം മേധാവിയോട് പ്രത്യേകം ആരാഞ്ഞിരുന്നു. കോഴിക്കോട്ട് എത്തുന്ന 2 പേരും ഭേദപ്പെട്ടവരും ആത്മാര്ഥത ഉള്ളവരും എന്ന മറുപടിയാണ് ലഭിച്ചത്. 13ന് ഉത്തരവ് ഇറക്കിയതിനു പിന്നാലെ രൂക്ഷമായ ആരോപണങ്ങളാണ് ഉയര്ന്നത്. കൈക്കൂലി ആരോപണം നേരിടുന്ന ഉദ്യോഗസ്ഥനു സ്വന്തം നാട്ടിലേക്കു സ്ഥലംമാറ്റം നല്കിയതും മരംമുറി കേസിലെ അന്വേഷണ ഉദ്യോഗസ്ഥനെ മാറ്റിയതും വകുപ്പിനു കളങ്കമായെന്ന് മന്ത്രി മറുപടി നല്കി. കളങ്കിതരായ ഉദ്യോഗസ്ഥരില് ഒരാളെപ്പോലും സംരക്ഷിക്കേണ്ടതില്ല എന്ന കര്ശന നിര്ദ്ദേശത്തോടെയാണ് മന്ത്രി ഉത്തരവ് മരവിപ്പിച്ചത്. ഇത്തരത്തിലെ ഇടപെടല് അംഗീകരിക്കില്ലെന്നും മന്ത്രി വ്യക്തമാക്കിയിട്ടുണ്ട്. Stories you may Like